V skladu z 11. in 13. členom Statuta Gospodarske zbornice Slovenije ter na podlagi Poslovnika o organizaciji in delu Združenja za informatiko in telekomunikacije je Zbor članov Sekcije za kibernetsko varnost (SeKV) na svoji seji dne \_\_\_\_\_\_\_\_\_ sprejel,

# P O S L O V N I K

# Sekcije za kibernetsko varnost ZIT

## Splošne določbe

1. člen

Ta poslovnik ureja organizacijo in način dela Sekcije za kibernetsko varnost (SeKV), ki deluje v okviru Združenja za informatiko in telekomunikacije (ZIT) pri Gospodarski zbornici Slovenije (GZS).

1. Člen

Člani SeKV so praviloma pravne osebe, članice ZIT, registrirane v Sloveniji. Člani sekcije so lahko tudi ostali člani GZS, če izkažejo interes za sodelovanje v okviru SeKV.

Člani SeKV so lahko pravne osebe javnega sektorja in fizične osebe, ki želijo sodelovati pri uresničevanju poslanstva in ciljev SeKV.

Novi član za pristop v SeKV podpiše pristopno izjavo v kateri potrdi, da bo deloval v skladu s Poslovnikom ter drugimi akti SeKV s katerimi se seznani pred podpisom pristopne izjave.

1. člen

Člani organov sekcije so odgovorni za izjave v javnosti, ki se nanašajo na delovanje sekcije ter morajo upoštevati interese sekcije, interese članstva in določila statuta, ki se nanašajo na posredovanje informacij javnosti.

1. člen

SeKV sme za zunanje komuniciranje uporabljati oznake ali logotipe GZS – ZIT oz. se nanje sklicevati le za sporočila, ki predstavljajo uradne sklepe SeKV.

## Poslanstvo in naloge SeKV

1. člen

Namen sekcije je združevati gospodarstvo, javni sektor in državne institucije ter posamezne strokovnjake za skupen razvoj kibernetskih varnostnih zmogljivosti in tako prispevati k digitalnem razvoju gospodarstva.

1. člen

Z aktivnim sodelovanjem z vsemi deležniki kibernetske varnosti v Republiki Sloveniji spodbujamo razvoj kibernetskih zmogljivosti slovenskih podjetij, ponudnikov in uporabnikov storitev ter prispevamo k celostnem razvoju kibernetske varnosti v RS.

Svoje poslanstvo ZIT SeKV uresničuje z:

|  |
| --- |
| * Razvojem sodelovanja med državo, podjetji in univerzami, posredovanjem in uveljavljanjem pobud gospodarstva do države na področju kibernetske varnosti.
 |
| * Razvojem varnostne kulture.
* Spodbujanjem izboljšav zakonske ureditve področja kibernetske varnosti.
 |
| * Vzpostavitev sistema in razvoj izmenjave varnostnih informacij.
 |
| * Vzpostavitvijo in delovanjem skupnega Kibernetskega kompetenčnega centra za potrebe podjetij in javnega sektorja.
 |
| * Vzpostavitvijo platforme za sodelovanje med deležniki in baze znanja o vseh temah, ki jih sekcija naslavlja.
 |
| * Izkoriščanjem razvojnih potencialov EU/SLO razvojnih programov.
 |
| * Razvojem produktov za potrebe države s pravico nadaljnjega trženja tudi s pomočjo države.
 |
| * Pomoč podjetjem pri prilagajanju na zakonske spremembe.
* Oblikovanje pravil za sodelovanje in skupno nastopanje članov ter podpora konkretnim skupnim nastopom.
* Povezovanje svojih članov s člani sorodnih tujih organizacij, raziskovalnimi mrežami in drugo sorodno povezovanje.
* Predstavljanje dela članic SeKV doma in v tujini.
* Druge dejavnosti, ki jih Zbor SeKV opredeli v letnem programu dela.
 |

## Pravice in dolžnosti članov SeKV

1. člen

Pravice članov so:

1. da sprejemajo programske in finančne odločitve SeKV,
2. da prispevajo in odločajo o spremembah in dopolnitvah Poslovnika SeKV,
3. da sodelujejo pri uresničevanju ciljev in nalog združenja,
4. da volijo in so voljeni v organe združenja,
5. da odločajo o reorganizaciji in prenehanju SeKV.

Dolžnosti članov so:

1. da pri delovanju v sekciji upoštevajo načela in pravila sekcije,
2. da sodelujejo pri uresničevanju ciljev sekcije,
3. da spoštujejo sklepe, ki jih sprejmejo organi SeKV,
4. da sodelujejo v delu SeKV.

## Organizacija SeKV

1. člen

Organi SeKV so:

1. Zbor članov,
2. Predsednik SeKV,
3. Izvršni odbor SeKV in,
4. Delovna telesa.

## Zbor članov SeKV

1. člen

Zbor članov je najvišji organ odločanja SeKV. Sestavljajo ga zastopniki ali pooblaščenci vseh članov SeKV.

1. člen

Seja Zbora članov je lahko redna ali izredna.

Redno sejo Zbora članov sklicuje predsednik SeKV praviloma enkrat letno in sicer v začetku koledarskega leta.

Izredno sejo Zbora članov skliče predsednik SeKV na svojo zahtevo ali na zahtevo tretjine članov SeKV najkasneje v tridesetih dneh po prejemu pisne zahteve.

Zbor članov na izredni seji sklepa le o zadevah, za katere je sklican. Sejo Zbora članov vodi predsednik SeKV.

Seja Zbora članov je lahko dopisna, če gre za vprašanja, ki so izjemno nujna oz. ne gre za redno sejo zbora članov.

1. člen

Predlog dnevnega reda za Zbor članov se pošlje najmanj štirinajst dni pred datumom zasedanja.

1. člen

Zbor članov je sklepčen, če je prisotnih vsaj polovica zastopnikov ali pooblaščencev vseh članov SeKV. Če se ob začetku seje ugotovi, da skupščina ni sklepčna, se seja odloži za 30 minut. Po tridesetih minutah je skupščina sklepčna, če je prisotnih vsaj 15% vseh članov SeKV.

Zbor članov sprejema odločitve z večino glasov prisotnih članov SeKV, vsak član SeKV ima en glas.

Kadar Zbor članov odloča o spremembi poslovnika SeKV, morata za to glasovati dve tretjini navzočih članov.

Na seji se vodita lista prisotnosti in zapisnik. Zapisnik vsebuje: zaporedno številko seje, datum seje z navedbo ure začetka in konca seje, prisotne člane ter druge prisotne na seji, dnevni red, povzetek poteka seje, kratko vsebino razprave, sprejete sklepe ter priporočila z navedbo odgovornega za izvedbo naloge, rok izvršitve ter morebitna druga navodila.

Po sprejetju in podpisu s strani predsednika SeKV se zapisnik objavi na straneh SeKV v okviru spletnega portala GZS.

1. člen

Zbor članov ima naslednje pristojnosti:

1. sprejema dnevni red Zbora članov,
2. sprejema in spreminja Poslovnik o delu ter druge akte SeKV,
3. voli in razrešuje predsednika SeKV,
4. voli in razrešuje člane izvršnega odbora,
5. sprejema usmeritve za delo SeKV,
6. potrjuje porabo finančnih sredstev SeKV nad vrednostjo 5000 EUR,
7. sprejema poročilo o delu SeKV,
8. potrjuje letno finančno poročilo ter finančni načrt za tekoče leto,
9. odloča o članarini za tekoče leto,

## Predsednik SeKV

1. člen

Predsednika SeKV izvoli Zbor članov SeKV.

Mandatna doba predsednika SeKV je dve leti z možnostjo ponovne izvolitve.

1. člen

Naloge predsednika SeKV so:

1. neposredno skrbi za uresničevanje ciljev, nalog in programa dela sekcije, posebno letne konference, ter usposabljanj,
2. sprejema priporočila in sklepe v skladu s sprejetimi usmeritvami za delo SeKV,
3. obravnava in daje predloge GZS in državnim organom o zadevah, ki se nanašajo na dejavnost članov SeKV,
4. v sodelovanju z Direktorjem ZIT skrbi za zapisnike sej izvršnega odbora ter za realizacijo njihovih sklepov,
5. predlaga ali imenuje predstavnike SeKV projektne skupine, delovna telesa v državi in pri mednarodnem sodelovanju,
6. sklicuje Izvršni odbor in Zbor članov SeKV,
7. odloča o porabi finančnih sredstev SeKV do vrednosti 2000 EUR,
8. pripravlja usmeritve za delo SeKV,
9. Zboru članov predlaga višino članarine,
10. izvaja druge naloge, ki izhajajo iz aktov SeKV ali ga za to pooblasti Zbor članov.

**Izvršni odbor SeKV**

1. člen

Izvršni odbor se ustanovi, če je v SeKV včlanjeno več kot 10 članov. Če je v SeKV včlanjeno manj kot 10 članov, naloge izvršnega odbora izvaja zbor članov.

Izvršni odbor sestavlja Predsednik SeKV, 7 članov, ki jih izvoli zbor članov za dobo 2 let ter direktor ZIT.

Seje izvršnega odbora sklicuje in vodi predsednik SeKV. Seja izvršnega odbora je sklepčna, če je prisotnih vsaj polovica članov izvršnega odbora. Izvršni odbor sprejema svoje odločitve z večino glasov prisotnih članov. Vsak član SeKV ima en glas.

Izvršni odbor obravnava in sprejema odločitve operativne narave. Sejo izvršnega odbora vodi predsednik SeKV. Na seji se vodi zapisnik. Zapisnik vsebuje: zaporedno številko seje, datum seje z navedbo ure začetka in konca seje, prisotne člane ter druge prisotne na seji, dnevni red, povzetek poteka seje, kratko vsebino razprave, sprejete sklepe ter priporočila z navedbo, kdo je zadolžen za izvedbo naloge, rok izvršitve ter morebitna druga navodila.

Po sprejetju in podpisu s strani predsednika SeKV se zapisnik objavi na straneh SeKV v okviru spletnega portala GZS.

1. člen

Izvršni odbor ima naslednje pristojnosti:

1. sprejema odločitve o delu SeKV,
2. pripravi in redno posodablja načrt aktivnosti sekcije
3. ustanovi in določi člane delovnih teles SeKV,
4. potrjuje porabo finančnih sredstev SeKV od vrednosti 2000 do 5000 EUR,
5. obravnava poročilo o delu SeKV,
6. obravnava letno finančno poročilo ter finančni načrt za tekoče leto,
7. predlaga višino članarine ,
8. odloča o drugih zadevah, ki jih predlagajo člani SeKV.

## Delovna telesa SeKV

1. člen

Z namenom reševanja določenih vprašanj iz delovnega področja SeKV, uresničevanja programskih nalog, priprave gradiv, stališč, predlogov in mnenj, lahko SeKV ustanovi delovna telesa.

S sklepom o ustanovitvi delovnega telesa izvršni odbor SeKV določi naloge in člane delovnega telesa. Člani delovnega telesa so lahko osebe iz vrst članov SeKV in zunanje osebe.

Delovno telo SeKV preneha obstajati, ko izpolni nalogo, za katero je bilo ustanovljeno, ali s sklepom izvršnega odbora.

## Direktor ZIT

1. člen

Direktor ZIT sodeluje v delu SeKV s poudarkom na finančno-materialnih vidikih delovanja (promocija, organizacija konference in usposabljanj). Posebno pozornost namenja vzdrževanju stikov s članicami – pravnimi osebami.

Direktor ZIT opravlja še naslednje naloge:

* redno poroča predsedniku, izvršnemu odboru in enkrat letno občnemu zboru,
* usklajuje delo z drugimi sekcijami ZIT in znotraj GZS,
* sprejema v ZIT/sekcijo nove člane,
* predlaga sklepanje delovnih razmerij in pogodb,
* v sodelovanju s predsedujočim pripravlja gradiva za seje izvršnega odbora,
* skrbi za shranjevanje in arhiviranje zapisnikov ter druge dokumentacije SeKV.

## Viri financiranja in finančno poslovanje SeKV

1. člen

Viri financiranja, ki pokrivajo delovanje SeKV, so:

* sofinanciranje članov za posamezne projekte,
* sponzoriranje,
* ostali viri.

Vir financiranja SeKV je tudi članarina ZIT, če to odobri UO ZIT.

Člani iz javnega sektorja in fizične osebe , razen v primeru pisnega dogovora med temi člani in Izvršnega odbora SeKV, nimajo finančnih obveznosti do SeKV.

1. člen

V primeru, da se SeKV odloči za dodatno združevanje finančnih sredstev članov SeKV, samostojno razpolaga z na ta način zbranimi sredstvi do zbrane višine sredstev.

1. člen

Letno finančno poročilo ter predlog finančnega načrta za tekoče leto pripravi predsednik SeKV, potrjuje pa Zbor članov.

1. člen

Zbrana sredstva SeKV so namenjena za izvajanje programskih nalog SeKV.

##  Prehodne in končne določbe

1. člen

Vsak član SeKV lahko izstopi iz SeKV tako, da poda pisno izjavo o izstopu. Njegovo članstvo v SeKV preneha s koncem polletja v katerem je podal izstopno izjavo.

Članstvo v SeKV lahko preneha tudi z izključitvijo člana zaradi kršitve pravil SeKV. O prenehanju članstva odloča zbor članov.

1. člen

Ta pravila začnejo veljati z naslednjim dnem, ko jih sprejme Zbor članov SeKV.

Ljubljana, \_\_\_\_\_\_\_\_\_\_\_\_\_\_